Vesle-Polen

mini|Dei tre historiske områda i Vesle-Polen, Kraków, Sandomierz og Lublin, over Polen i dag.
Vesle-Polen (polsk Małopolska, latin Polonia Minor) er eit historisk område som utgjer den søraustlege luten av Polen. Det ligg i det øvre og i noko av det midtre nedslagsfeltet til Wisłaelva. Namnet Vesle-Polen (til skilnad frå Stor-Polen) vart fyrst teke i bruk på 1300- og 1400-talet.

Det historiske høglandsområdet strekkjer seg frå Karpatane i sør til elvane Pilica og Wieprz i nord. Vesle-Polen grensar i vest med Schlesien, i nord med Masovia og Podlasie, og i aust med Ukraina. Fram til den andre verdskrigen femna området om ein stor lut av Ukraina (då Raudrussland) med Lviv.

Vesle-Polen ligg i dag i voivodskapa Małopolska, Podkarpacie, Lublin og Święty Krzyż, i tillegg til den austre luten av det Schlesiske voivodskapet og dei søre lutene av voivodskapa Mazowsze og Łódź.

Den historiske hovudstaden i Vesle-Polen, Kraków, vert rekna av mange som kulturhovudstaden i Polen, og står ført opp på verdsarvlista til UNESCO. Saltgruva i Wieliczka like ved Kraków og trekyrkjene i Vesle-Polen er òg skrivne inn på lista.

 Kjelder 

Denne artikkelen bygger på «Lille-Polen» frå ,  den 2. desember 2024.  

Kategori:Galizia
Kategori:Polske historiske regionar